Public procurement notice: Contract Notice
Published: 2019-02-27
Buyer: Helsingin ja Uudenmaan sairaanhoitopiirin kuntayhtymä / HUS Logistiikka
Country: FI
Contract type: Supplies
Procedure: Open procedure
CPV classification: 32330000 | 33160000: Operating theatre technology | 48000000 | 48814300 | 72000000
Submission deadline: 2019-04-03
Award criteria: Lowest price

Technical requirements: HUS pyytää tarjoustanne ohjelmistoista ja laitteista koostuvasta leikkaussalin kuvansiirtojärjestelmästä sekä siihen liittyvistä palveluista. Leikkaussalin kuvansiirtojärjestelmää käytetään esimerkiksi esiasetuksiin, operoitavan potilaan potilastietojen hakemiseen potilastietojärjestelmästä, kuvatulojen ja kuvalähtöjen liittämiseen, kuvatulojen reitittämiseen kuvalähdöille, kuvatulojen tallentamiseen, tallennettujen videoiden ja kuvien editointiin, kuvien ja videoiden siirtämiseen arkistoon sekä luentosaliyhteyksien muodostamiseen lokaalisti sairaalakampuksella ja globaalisti. Kuvansiirtojärjestelmä toteutetaan UHD (Ultra High Definition) -tasoisena, ja järjestelmän on tuettava 3D-laitteita (Full-HD/UHD). Kuvansiirtojärjestelmän on skaalauduttava myös 8K-tasoisille videolähteille ja -tuloille. Kuvansiirtojärjestelmän pitää pystyä adaptoitumaan teknisesti eri huonetyyppien (leikkaussali ja hybridileikkaussali) vaatimuksiin.
Tarjoajien tarjoamat ratkaisut saattavat tukee eri tyyppisiä kaapelointeja (kupari, kuitu, LAN), mutta tarjouskilpailu toteutetaan kuituratkaisun perusteella. HUS ja valittu toimittaja voivat sopimuskaudella sopia myös muunlaiseen kaapelointiin kuin kuituratkaisuun perustuvista toteutuksista ja muutenkin täsmentää lopullisia toteutuksia kulloisenkin tarpeen mukaisesti. Hankinnan kohde on tarkemmin kuvattu tarjouspyynnön liitteissä.
HUSin leikkaussaleissa käytetään tällä hetkellä pääasiassa OpenOR-kuvansiirtojärjestelmää, jonka toimittaja on Merivaara Oy.
Hankinnan kohde hankitaan HUS-kuntayhtymän käyttöön kattaen kuntayhtymän kaikki toimintayksiköt. Jos HUSin toimintaa järjestetään uudelleen siten, että osa toiminnasta siirtyy samaan konserniin kuuluville oikeushenkilöille tai osakkuusyhteisöille, myös niillä on oikeus hankkia sopimuksen kohde tarjouspyynnön liitteenä olevan sopimusluonnoksen mukaisesti. HUSilla on tällä hetkellä noin 160 leikkaussalia, joista noin 60:ssä on OpenOR-kuvansiirtojärjestelmä. Muutamissa leikkaussaleissa on muiden valmistajien kuvansiirtojärjestelmiä ja suuressa osassa ei mitään.
Leikkaussalien määrä saattaa kasvaa tulevaisuudessa. Tällä hetkellä ovat suunnitteilla esimerkiksi seuraavat rakennushankkeet (suluissa leikkaussalien suunniteltuja lukumääriä):
HUS tekee tilauksensa uusista toteutuksista kulloisenkin tarpeensa mukaisesti. Tarjouspyynnössä esitetty arvio hankinnan laajuudesta tai hankittavista määristä ei ole HUSia sitova. HUS ei sitoudu mihinkään vähimmäisostomäärään.
Tarjouspyynnössä ilmoitetut kellonajat ovat Suomen aikoja. Tarjoukset pyritään avaamaan samana päivänä kuin tarjousten jättämisen määräaika on päättynyt.
Vaihtoehtoiset tarjoukset eivät ole sallittuja. Rinnakkaiset tarjoukset eivät ole sallittuja. HUS on harkinnut hankinnan kohteen jakamista osiin hankintalain (1397/2016) 75 §:n mukaisesti, mutta katsonut tarkoituksenmukaisen hankintakokonaisuuden toteuttamiseksi tarpeelliseksi toteuttaa hankinta tarjouspyynnön mukaisella tavalla.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa. Nimetyt alihankkijat katsotaan tarjoajan resursseiksi. Siksi tarjoajien on sitouduttava siihen, että tarjouksessa nimetyt alihankkijat ovat käytettävissä hankinnan toteuttamiseen, mikäli tarjoaja tulee valituksi. Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset, kuin tässä lomakkeessa on vaadittu, ennen hankintasopimuksen allekirjoitusta.
Ryhmittymänä tarjoaminen on sallittua. Ryhmittymän on kyettävä viimeistään sopimuksen allekirjoitushetkellä osoittamaan yksi (1) organisaatio, joka hoitaa kaiken yhteydenpidon HUS Logistiikan kanssa. Kuitenkin kaikki ryhmittymän jäsenet yhdessä vastaavat sopimusvastuista allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Em. sitoumus velvoittaa erityisesti, koska ryhmittymän kaikkien jäsenten resurssit ja tiedot vaikuttavat kelpoisuusvaatimuksiin. Jos tarjous tehdään ryhmittymänä, niin ryhmittymän jäsenten tiedot tulee ilmoittaa ESPD-lomakkeen kohdassa A.